ಬಾಲಿವುಡ್ ಆಯ್ತು ಸ್ಯಾಂಡಲ್ ವುಡ್ ಆಯ್ತು ..... ಟಾಲಿವುಡ್ ಡ್ರಗ್ಸ್ ದಂಧೆ ಬಗ್ಗೆ ಬಾಂಬ್ ಸಿಡಿಸಿದ ಶ್ರೀರೆಡ್ಡಿ ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು : ಸ್ಯಾಂಡಲ್ ವುಡ್ ನಲ್ಲಿ ಡ್ರಗ್ಸ್ ದಂಧೆ ಪ್ರಕರಣಗಳ ತನಿಖೆ ಪ್ರಗತಿಯಲ್ಲಿರುವಾಗಲೇ, ಇತ್ತ ಟಾಲಿವುಡ್ ನಟಿ ಶ್ರೀರೆಡ್ಡಿ ಇದೀಗ ತೆಲುಗು ಚಿತ್ರರಂಗದಲ್ಲೂ ನಶೆಯ ನಂಟು ಇದೆ ಎಂದು ಹೊಸ ಬಾಂಬ್ ವೊಂದನ್ನು ಸಿಡಿಸಿದ್ದಾರೆ.ಟಾಲಿವುಡ್ನಲ್ಲಿಯೂ ಸಾಕಷ್ಟು ಸ್ಟಾರ್ ಕಲಾವಿದರು ಡ್ರಗ್ ಸೇವನೆಯಲ್ಲಿ ಮುಂದಿದ್ದಾರೆ. ಅವರೆಲ್ಲರ ಪಟ್ಟಿ ನೀಡುತ್ತೇನೆ. ನನಗೆ ಸರ್ಕಾರದಿಂದ ಬೆಂಬಲ ಮತ್ತು ಭದ್ರತೆ ಬೇಕು ಎಂದು ಶ್ರೀ ರೆಡ್ಡಿ ಹೊಸ ಬಾಂಬ್ ಹಾಕಿದ್ದಾರೆ. ಟಾಲಿವುಡ್ನಲ್ಲಿ ಟಾಪ್ ನಟ ನಟಿಯರು ಡ್ರಗ್ ವ್ಯಸನದಲ್ಲಿ ಪಾಲ್ಗೊಂಡಿದ್ದಾರೆ. ಆ ಎಲ್ಲರ ಹೆಸರುಗಳು ನನಗೆ ಗೊತ್ತಿದೆ. ಅವರ ಹೆಸರು ಹೇಳುತ್ತಿದ್ದಂತೆ ನನ್ನ ಜೀವಕ್ಕೆ ಕುತ್ತು ಬರುವ ಸಾಧ್ಯತೆ ಇದೆ. ತೆಲಂಗಾಣ ಸರ್ಕಾರ ನನಗೆ ಭದ್ರತೆ ನೀಡುವ ಜವಾಬ್ದಾರಿ ಹೊತ್ತರೆ ನಾನು ಪೂರ್ಣ ಪಟ್ಟಿಯನ್ನು ನೀಡುವೆ ಎಂದು ಸರ್ಕಾರದ ಮುಂದೆಯೇ ಪ್ರಶ್ನೆ ಇಟ್ಟಿದ್ದಾರೆ.